Ühelt poolt Euroopa Ühenduse ja teiselt poolt Albaania Vabariigi vahelises kaubandust ja kaubandusküsimusi käsitlevas vahelepingus osutatud ühiskomitee Otsus nr 1/2007, …, millega võetakse vastu selle töökord, sealhulgas pädevus ja EÜ-Albaania töörühmade struktuur



Euroopa Liidu Teataja L 104 , 21/04/2007 Lk 0034 - 0036



Ühelt poolt Euroopa Ühenduse ja teiselt poolt Albaania Vabariigi vahelises kaubandust ja kaubandusküsimusi käsitlevas vahelepingus osutatud ühiskomitee Otsus nr 1/2007, …, millega võetakse vastu selle töökord, sealhulgas pädevus ja EÜ-Albaania töörühmade struktuur ÜHISKOMITEE, võttes arvesse 1. detsembril 1992 jõustunud lepingut Euroopa Majandusühenduse ja Albaania Vabariigi vahel kaubanduse ning kaubandus- ja majanduskoostöö kohta (edaspidi "leping"), eriti selle artiklit 18, võttes arvesse 12. juunil 2006 allkirjastatud kaubandust ja kaubandusküsimusi käsitlevat vahelepingut ühelt poolt Euroopa Ühenduse ja teiselt poolt Albaania Vabariigi vahel (edaspidi "vaheleping"), eriti selle artikleid 42 ja 43, ning arvestades, et nimetatud vaheleping jõustus 1. detsembril 2006, ON TEINUD JÄRGMISE OTSUSE: Artikkel 1 Eesistumine Ühiskomitee eesistujaks on lepinguosalised vaheldumisi. Artikkel 2 Koosolekud Ühiskomitee kohtub korrapäraselt, kord aastas, vaheldumisi Brüsselis või Tiranas. Ühiskomitee erakorralisi koosolekuid võib kutsuda kokku vastastikusel kokkuleppel ühe lepinguosalise taotlusel. Ühiskomitee koosolekud ei ole avalikud, kui ei ole kokku lepitud teisiti. Artikkel 3 Delegatsioonid Enne iga koosolekut teatatakse eesistujale mõlema lepinguosalise delegatsioonide kavandatav koosseis. Kui päevakorras on Euroopa Investeerimispanka (EIP) käsitlevad küsimused, võib EIP esindaja osaleda ühiskomitee koosolekul vaatlejana. Ühiskomitee võib kutsuda oma istungitele liikmestaatuseta isikuid, et saada teavet konkreetsete küsimuste kohta. Euroopa Ühenduse liikmesriike teavitatakse ühiskomitee koosolekutest. Artikkel 4 Sekretariaat Üks Euroopa Komisjoni ametnik ja üks Albaania Vabariigi ametnik täidavad koos ühiskomitee sekretäride ülesandeid. Artikkel 5 Kirjavahetus Kogu kirjavahetus ühiskomitee eesistujaga edastatakse mõlemale sekretärile. Kaks sekretäri tagavad vajadusel kirjavahetuse edastamise oma esindajatele ühiskomitees. Artikkel 6 Koosoleku päevakord 1. Eesistuja ja sekretariaat koostavad iga koosoleku esialgse päevakorra hiljemalt 15 päeva enne koosoleku algust. Esialgne päevakord sisaldab punkte, mille päevakorda võtmise kohta on sekretärid saanud taotluse hiljemalt 21 tööpäeva enne koosoleku algust, välja arvatud juhul, kui punkte ei arvata esialgsesse päevakorda, sest sekretäridele pole edastatud täiendavaid dokumente päevakorra eelnõu väljasaatmise kuupäevaks. Ühiskomitee võtab päevakorra vastu iga koosoleku alguses. Esialgse päevakorra välise punkti võib päevakorda arvata mõlema lepinguosalise nõusolekul. 2. Mõlema lepinguosalise kokkuleppel võib eesistuja lühendada lõikes 1 nimetatud tähtaegu, et võtta arvesse konkreetse juhtumi nõudeid. Artikkel 7 Protokollid Ühiskomitee koosoleku protokolli kavandi koostab see lepinguosaline, kes on koosoleku võõrustaja. Protokolli kavand kajastab tehtud otsuseid ja soovitusi ning vastu võetud järeldusi. Koosolekule järgneva kahe kuu jooksul esitatakse protokolli kavand ühiskomiteele heakskiitmiseks. Kui protokolli kavand heaks kiidetakse, kirjutavad eesistuja ja kaks sekretäri sellele alla ja kumbki lepinguosaline arhiveerib ühe originaaleksemplari. Protokolli koopia edastatakse kõigile käesoleva otsuse artiklis 5 nimetatud adressaatidele. Artikkel 8 Otsuste vastuvõtmine Ühiskomitee võtab oma otsuseid vastu ja sõnastab oma soovitusi lepinguosaliste vastastikusel kokkuleppel. Koosolekutevahelisel ajal võib ühiskomitee lepinguosaliste nõusolekul vastu võtta otsuseid või teha soovitusi kirjaliku menetluse teel. Vahelepingu artiklis 43 määratletud ühiskomitee otsus kannab pealkirja "otsus" ja soovitus kannab pealkirja "soovitus", millele järgneb selle järjekorranumber, vastuvõtmise kuupäev ja teema kirjeldus. Eesistuja kirjutab ühiskomitee otsustele ja soovitustele alla ning mõlemad sekretärid kinnitavad need. Ühiskomitee vastuvõetud otsused avaldatakse mõlema lepinguosalise ametlikes väljaannetes. Mõlemad lepinguosalised võivad avaldada ka muid ühiskomitee vastuvõetud akte. Artikkel 9 Keeled Ühiskomitee ametlikud keeled on lepinguosaliste ametlikud keeled. Kui ei ole otsustatud teisiti, võtab ühiskomitee oma arutelude aluseks nimetatud keeltes koostatud dokumendid. Artikkel 10 Kulud Ühendus ja Albaania Vabariik katavad mõlemad ise oma ühiskomitee ja töörühmade koosolekutel osalemisega seotud kulud, sealhulgas personali-, sõidu-, elamis-, posti- ja telekommunikatsioonikulud. Koosolekute suulise ja kirjaliku tõlke ning dokumentide paljundamisega seotud kulud, samuti muud kulud, mis seonduvad koosolekute korraldamise materiaalse küljega, kannab see lepinguosaline, kes on koosoleku võõrustaja. Artikkel 11 Töörühmad Ühiskomitee abistamiseks tema ülesannetes loodud töörühmade pädevus ja struktuur on esitatud käesoleva otsuse lisas. Töörühmad moodustatakse mõlema lepinguosalise esindajatest. Töörühmade eesistujad on vastavalt ühiskomitee eeskirjadele lepinguosalised vaheldumisi. Töörühmad töötavad ühiskomitee alluvuses ning annavad iga oma koosoleku järel aru ühiskomiteele. Töörühmad ei võta vastu otsuseid, kuid nad võivad teha ühiskomiteele soovitusi. Ühiskomitee võib otsustada mis tahes olemasoleva töörühma laiali saata, muuta nende pädevust või luua uusi töörühmi, mis aitaksid ühiskomiteed tema töös. -------------------------------------------------- LISA Vahelepingu kohaste EÜ-Albaania töörühmade pädevus ja ülesehitus 1. Koosseis ja eesistujad Töörühmad moodustatakse Euroopa Komisjoni ja Albaania Vabariigi (edaspidi "Albaania") valitsuse esindajatest. Eesistujaks on vaheldumisi mõlemad lepinguosalised. Liikmesriike teavitatakse töörühma koosolekutest. 2. Sekretariaat Üks Euroopa Komisjoni ametnik ja üks Albaania valitsuse ametnik täidavad koos iga töörühma sekretäride ülesandeid. Kõik töörühmi käsitlevad teated edastatakse vastava töörühma sekretäridele. 3. Koosolekud Töörühmad kohtuvad korrapäraselt kord aastas ja kui olukord seda nõuab, siis mõlema lepinguosalise kokkuleppel. Töörühmade koosolekud peetakse lepinguosaliste kokkulepitud ajal ja kohas. Töörühmad võivad mõlema lepinguosalise nõusolekul kutsuda oma koosolekutele eksperte, et saada vajalikku erialast teavet. 4. Aruteluvaldkonnad Töörühmad arutavad küsimusi vastavalt järgnevale töörühmade multidistsiplinaarsele ülesehitusele. Kõigis asjaomastes valdkondades hinnatakse vahelepingu ja Euroopa partnerluse rakendamist, stabiliseerimis- ja assotsieerimislepingu rakendamise ettevalmistamist ning edusamme õigusaktide ühtlustamise, rakendamise ja jõustamise alal. Töörühmad vaatavad läbi kõik oma pädevusse kuuluvates valdkondades tekkida võivad probleemid ning teevad ettepanekuid võimalike meetmete võtmiseks. Töörühmad on ka acquis communautaire’i täiendava selgitamise foorumiks ja vaatavad läbi edusamme, mida Albaania on teinud acquis’ järgimiseks vastavalt vahelepingus võetud kohustustele. 5. Protokollid Iga töörühma koosoleku protokollide kavandid koostatakse kahe kuu jooksul pärast koosolekut. Kui mõlemad lepinguosalised on need heaks kiitnud, edastavad töörühma sekretärid protokolli koopia ühiskomitee sekretäridele. 6. Avaldamine Töörühmade koosolekud ei ole avalikud, kui ei ole otsustatud teisiti. 7. Töörühmade ülesehitus 1. Kaubanduse, tööstuse, tolli ja maksude töörühm. 2. Põllumajanduse ja kalanduse töörühm. 3. Siseturu ja konkurentsi töörühm. 4. Majandus- ja rahandusküsimuste ning statistika töörühm. 5. Innovatsiooni, infoühiskonna ja sotsiaalpoliitika töörühm. 6. Transpordi, keskkonna, energeetika ja regionaalarengu töörühm. --------------------------------------------------